13.1.2022.
HR
Službeni list Europske unije
(10)
Provedbenom odlukom (EU) 2021/2315 odobreni su planovi praćenja rezidua za proizvode akvakulture Belizea, Bruneja, Gvatemale, Kube, Mozambika, Nigerije, Nikaragve, Nove Kaledonije, Tanzanije i Venezuele u pogledu potkategorije „rakovi”.
Stoga je primjereno izmijeniti Prilog IX.
Provedbenoj uredbi (EU) 2021/405 kako bi se uključilo to odobrenje.
Te su treće zemlje obaviještene o tome.
(11)
Provedbenom odlukom (EU) 2021/2315 odobren je plan praćenja rezidua za proizvode akvakulture Irana u pogledu potkategorija „proizvodi od ribe (kavijar)” i „rakovi”.
Budući da je Iran dostavio dostatne dokaze i jamstva da ispunjava zahtjeve zakonodavstva Unije za ulazak u Uniju pošiljaka proizvoda od ribe (kavijar) i rakova iz akvakulture, primjereno je izmijeniti njegov unos na popisu trećih zemalja ili njihovih regija iz kojih je odobren ulazak u Uniju pošiljaka određenih proizvoda ribarstva, koji je utvrđen u Prilogu IX.
Provedbenoj uredbi (EU) 2021/405.
Iran je obaviješten o tome.
(12)
Provedbenom odlukom (EU) 2021/2315 povučeno je odobrenje plana praćenja rezidua Omana za ribe.
Stoga bi Oman trebalo ukloniti s popisa trećih zemalja ili njihovih regija iz kojih je odobren ulazak u Uniju pošiljaka određenih proizvoda ribarstva, koji je utvrđen u Prilogu IX.
Provedbenoj uredbi (EU) 2021/405.
Oman je obaviješten o tome.
(13)
U Prilogu XI.
Provedbenoj uredbi (EU) 2021/405 utvrđen je popis trećih zemalja ili njihovih regija iz kojih je odobren ulazak u Uniju pošiljaka žabljih krakova i puževa.
Gruziju i Rusiju trebalo bi uvrstiti na taj popis za puževe jer su dostavile odgovarajuće dokaze i jamstva da ispunjavaju zahtjeve zakonodavstva Unije za ulazak pošiljaka te robe u Uniju.
(14)
Odlukom Komisije 2007/82/EZ (7) od država članica zahtijeva se da zabrane uvoz iz Gvineje svih proizvoda ribarstva namijenjenih prehrani ljudi.
Komisija je 2019. provela reviziju u Gvineji kako bi ocijenila postojeće sustave kontrole kojima se uređuju proizvodi ribarstva namijenjeni prehrani ljudi i izvozu u Uniju.
Komisija je 7. svibnja 2021. obavijestila Gvineju da su dostavljene informacije zadovoljavajuće te da je revizija za 2019. uspješno zaključena.
Odluku 2007/82/EZ trebalo bi stoga staviti izvan snage.
S obzirom na rezultat revizije primjereno je da Gvineja i dalje bude uvrštena na popis u Prilogu IX.
Provedbenoj uredbi (EU) 2021/405 kao treća zemlja iz koje je odobren ulazak u Uniju pošiljaka ribe iz ulova u divljini koja nije bila podvrgnuta nikakvoj pripremi ili postupku prerade osim odstranjivanja glave i utrobe, rashlađivanja ili zamrzavanja.
(15)
Priloge III., VIII., IX. i XI.
Provedbenoj uredbi (EU) 2021/405 trebalo bi stoga na odgovarajući način izmijeniti.
(16)
Radi usklađenosti s Odlukom 2011/163/EU te u interesu pravne sigurnosti ova bi Uredba trebala hitno stupiti na snagu.
(17)
Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
DONIJELA JE OVU UREDBU:
Članak 1.
Prilozi III., VIII., IX., i XI.
Provedbenoj uredbi (EU) 2021/405 zamjenjuju se tekstom iz Priloga ovoj Uredbi.
Članak 2.
Odluka 2007/82/EZ stavlja se izvan snage.
(7) Odluka Komisije 2007/82/EZ od 2. veljače 2007.
o hitnim mjerama zabrane uvoza proizvoda ribarstva namijenjenih prehrani ljudi iz Republike Gvineje (SL L 28, 3.2.2007., str. 25.).
L 8/3